Document ID: 32014D0190

PROVEDBENA ODLUKA KOMISIJE
оd 3. travnja 2014.
o određivanju godišnje raščlambe ukupnih sredstava po državi članici za Europski fond za regionalni razvoj, Europski socijalni fond i Kohezijski fond u okviru cilja „Ulaganje za rast i radna mjesta”, godišnje raščlambe sredstava posebne dodjele za Inicijativu za zapošljavanje mladih po državi članici zajedno s popisom prihvatljivih regija, te iznosa koje je potrebno prenijeti iz dodijeljenih sredstava Kohezijskog fonda i strukturnih fondova svake države članice u Instrument za povezivanje Europe i pomoć za najpotrebitije za razdoblje 2014.-2020.
(priopćeno pod brojem dokumenta C(2014) 2082)
(2014/190/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 91. stavak 2. i članak 92. stavke 6. i 7.,
budući da:
(1)
Da bi se uspostavio odgovarajući financijski okvir za fondove, u skladu s člankom 91. stavkom 2. Uredbe (EU) br. 1303/2013, potrebno je odrediti godišnju raščlambu ukupnih sredstava po državi članici dodijeljenih u okviru cilja „Ulaganje za rast i radna mjesta” i cilja „Europska teritorijalna suradnja” te godišnju raščlambu sredstava posebne dodjele za Inicijativu za zapošljavanje mladih po državi članici kako je navedeno u članku 16. Uredbe (EU) br. 1304/2013 Europskog parlamenta i Vijeća (2).
(2)
U skladu s člankom 91. stavkom 2. Uredbe (EU) br. 1303/2013, ovom bi se Odlukom trebao odrediti popis prihvatljivih regija za Inicijativu za zapošljavanje mladih.
(3)
Potrebno je odrediti godišnju raščlambu posebnih sredstava po državi članici dodijeljenih u skladu s različitim kategorijama regija kako je navedeno u cilju „Ulaganje za rast i radna mjesta”, uključujući dodatna dodijeljena sredstva za 2014. i 2015. za Cipar, u skladu s člankom 92. stavkom 2. prethodno navedene Uredbe.
(4)
Potrebno je odrediti godišnju raščlambu posebnih sredstava po državi članici za Kohezijski fond, umanjenih za iznose koje bi države članice morale prenijeti u Instrument za povezivanje Europe u skladu s člankom 92. stavkom 6. prethodno navedene Uredbe.
(5)
Potrebno je odrediti godišnju raščlambu posebnih sredstava u korist najudaljenijih regija Francuske, Španjolske i Portugala i regija u Finskoj i Švedskoj koje ispunjuju kriterije iz članka 2. Protokola br. 6 uz Akt o pristupanju iz 1994.
(6)
Potrebno je odrediti godišnju raščlambu posebnih sredstava dodijeljenih u okviru Inicijative za zapošljavanje mladih.
(7)
Potrebno je odrediti iznos koji treba prenijeti iz sredstava Kohezijskog fonda dodijeljenih svakoj državi članici u Instrument za povezivanje Europe uspostavljen Uredbom (EU) br. 1316/2013 Europskog parlamenta i Vijeća (3).
(8)
Potrebno je odrediti iznos koji treba prenijeti iz plaćanja izvršenih u okviru cilja „Ulaganje za rast i radna mjesta” u pomoć za najpotrebitije. Taj se prijenos temelji na sredstvima dodijeljenima za Fond europske pomoći za najpotrebitije (4).
(9)
Potrebno je odrediti godišnju raščlambu posebnih sredstava za inovativne mjere u području održivog urbanog razvoja kojima izravno ili neizravno upravlja Komisija.
(10)
Potrebno je odrediti godišnju raščlambu ukupnih sredstava po državi članici za cilj „Europska teritorijalna suradnja” i posebnih sredstava za njegove tri sastavnice u skladu s člankom 4. stavkom 1. Uredbe (EU) br. 1299/2013 Europskog parlamenta i Vijeća (5).
(11)
Ukupna bi se raščlamba radi transparentnosti trebala iznijeti u cijenama iz 2011.
(12)
Posebna godišnja raščlamba bi se radi programiranja u državama članicama trebala iznijeti u tekućim cijenama kako bi se odrazila indeksacija od 2 % godišnje u skladu s člankom 91. stavkom 1. Uredbe (EU) br. 1303/2013 i kako bi se odredili iznosi koji su doista na raspolaganju nakon oduzimanja potpore za Instrument za povezivanje Europe, pomoć za najpotrebitije, tehničku pomoć na inicijativu Komisije i dodjelu sredstava za inovativne mjere u području održivog urbanog razvoja kojima izravno ili neizravno upravlja Komisija,
DONIJELA JE OVU ODLUKU:
Članak 1.
Godišnja raščlamba ukupnih sredstava po državi članici u okviru cilja „Ulaganje za rast i radna mjesta” utvrđena je u Prilogu I.
Članak 2.
Godišnja raščlamba ukupnih sredstava po državi članici u okviru cilja „Europska teritorijalna suradnja” utvrđena je u Prilogu II.
Članak 3.
Godišnja raščlamba sredstava po državi članici iz posebne dodjele za Inicijativu za zapošljavanje mladih utvrđena je u Prilogu III.
Članak 4.
Regije prihvatljive za financiranje u okviru Inicijative za zapošljavanje mladih jesu one navedene u Prilogu IV.
Članak 5.
Godišnja raščlamba ukupnih sredstava po državi članici dodijeljenih slabije razvijenim regijama u okviru cilja „Ulaganje za rast i radna mjesta” i raspoloživih za programiranje utvrđena je u Prilogu V.
Članak 6.
Godišnja raščlamba ukupnih sredstava po državi članici dodijeljenih tranzicijskim regijama u okviru cilja „Ulaganje za rast i radna mjesta” i raspoloživih za programiranje utvrđena je u Prilogu VI.
Članak 7.
Godišnja raščlamba ukupnih sredstava po državi članici dodijeljenih razvijenijim regijama u okviru cilja „Ulaganje za rast i radna mjesta” i raspoloživih za programiranje utvrđena je u Prilogu VII.
Članak 8.
Godišnja raščlamba ukupnih sredstava po državi članici dodijeljenih Kohezijskom fondu u okviru cilja „Ulaganje za rast i radna mjesta” i raspoloživih za programiranje utvrđena je u Prilogu VIII.
Članak 9.
Godišnja raščlamba ukupnih sredstava po državi članici dodijeljenih za dodatno financiranje za najudaljenije regije i regije razine NUTS 2 koje ispunjuju kriterije iz članka 2. Protokola br. 6 uz Akt o pristupanju iz 1994. u okviru cilja „Ulaganje za rast i radna mjesta” i raspoloživih za programiranje utvrđena je u Prilogu IX.
Članak 10.
Godišnja raščlamba sredstava po državi članici iz posebne dodjele za Inicijativu za zapošljavanje mladih i raspoloživih za programiranje utvrđena je u Prilogu X.
Članak 11.
Godišnja raščlamba iznosa koje treba prenijeti iz sredstava Kohezijskog fonda dodijeljenih svakoj državi članici u Instrument za povezivanje Europe utvrđena je u Prilogu XI.
Članak 12.
Godišnja raščlamba iznosa koje treba prenijeti iz sredstava dodijeljenih svakoj državi članici u okviru cilja „Ulaganje za rast i radna mjesta” u pomoć za najpotrebitije utvrđena je u Prilogu XII.
Članak 13.
Godišnja raščlamba sredstava za inovativne mjere u području održivog urbanog razvoja kojima izravno ili neizravno upravlja Komisija utvrđena je u Prilogu XIII.
Članak 14.
Godišnja raščlamba ukupnih sredstava po državi članici dodijeljenih u okviru sastavnice prekogranične suradnje cilja „Europska teritorijalna suradnja” i raspoloživih za programiranje utvrđena je u Prilogu XIV.
Članak 15.
Godišnja raščlamba ukupnih sredstava po državi članici dodijeljenih u okviru sastavnice transnacionalne suradnje cilja „Europska teritorijalna suradnja” i raspoloživih za programiranje utvrđena je u Prilogu XV.
Članak 16.
Godišnja raščlamba ukupnih sredstava dodijeljenih u okviru sastavnice međuregionalne suradnje cilja „Europska teritorijalna suradnja” i raspoloživih za programiranje utvrđena je u Prilogu XVI.
Članak 17.
Ova je Odluka upućena državama članicama.
Sastavljeno u Bruxellesu 3. travnja 2014.

Labels: 19
5
0
9
15